Document ID: 32001D0819

32001D0819
L 307/22
JURNALUL OFÍCIAL AL UNIUNII EUROPENE
DECIZIA COMISIEI
din 22 noiembrie 2001
de modificare a Deciziei 98/695/CE de stabilire a condițiilor speciale care reglementează importurile de produse pescărești și de acvacultură originare din Mexic
[notificată cu numărul C(2001) 3694]
(Text cu relevanță pentru SEE)
(2001/819/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11 alineatul (5),
întrucât:
(1)
Articolul 1 din Decizia 98/695/CE a Comisiei din 24 noiembrie 1998 de stabilire a condițiilor speciale care reglementează importurile de produse pescărești și de acvacultură originare din Mexic (3), stabilește că „Dirección General de Calidad Sanitaria de Bienes y Servicios (DGCSBS) de la Secretaría de Salud” este autoritatea competentă din Mexic pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
În urma restructurării administrației din Mexic, autoritatea competentă care emite certificate de sănătate pentru produsele pescărești a devenit „Dirección General de Control Sanitario de Productos y Servicios (DGCSPS) de la Secretaría de Salud”. Această nouă autoritate este în măsură să verifice în mod eficient aplicarea legilor în vigoare. Prin urmare, este necesară modificarea denumirii Autorității Competente menționate de Decizia 98/695/CE și a modelului de certificat de sănătate inclus în anexa A la prezenta Decizie.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 98/695/CE se modifică după cum urmează:
1.
Articolul 1 se înlocuiește cu următorul text:
„Articolul 1
«Dirección General de Control Sanitario de Productos y Servicios (DGCSPS) de la Secretaría de Salud» este autoritatea competentă din Mexic responsabilă pentru verificarea și certificarea conformității produselor pescărești și de acvacultură cu cerințele Directivei 91/493/CEE.”
2.
La articolul 3, punctul 2 se înlocuiește cu următorul text:
„2. Certificatele trebuie să conțină numele, calitatea, semnătura reprezentantului DGCSPS, precum și ștampila sa oficială, într-o culoare diferită de cea a altor mențiuni.”
3.
Anexa A se înlocuiește cu prezenta anexă.
Articolul 2
Prezenta decizie se adresează statelor membre.
Adoptată la Bruxelles, 22 noiembrie 2001.

Labels: 3
0
18
6